Diari Oficial de la Generalitat Valenciana


Sumari del DOGV 7188, del 09-01-2014 (2014/90)

RESOLUCIÓ de 5 de desembre de 2013, del president de l'Institut Valencià de Competitivitat Empresarial (IVACE), per la qual es deleguen competències en la direcció adjunta de l'IVACE en matèria d'internacionalització.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7188

Data del DOGV
:   09-01-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/90


Data del document
:   05-12-2013

Organisme emissor
:   Institut Valencià de Competitivitat Empresarial

Tipus de document
:   Resolució

RESOLUCIÓ de 5 de desembre de 2013, del president de l'Institut Valencià de Competitivitat Empresarial (IVACE), per la qual es deleguen competències en la direcció adjunta de l'IVACE en matèria d'internacionalització. [2014/90]  
Pel Decret Llei 7/2012, de 19 d'octubre, del Consell, de Mesures de Reestructuració i Racionalització del Sector Públic Empresarial i Fundacional de la Generalitat, i per Llei 1/2013, de 21 de maig, de Mesures de Reestructuració i Racionalització del Sector Públic Empresarial i Fundacional de la Generalitat que porta causa del Decret Llei 7/2012, es va modificar la denominació i fins de l'Institut de la Petita i Mitjana Indústria de la Generalitat Valenciana (IMPIVA), que passa a denominar-se Institut Valencià de Competitivitat Empresarial i a assumir els àmbits competencials de l'Agència Valenciana de l'Energia (AVEN) i de les mercantils Seguretat i Promoció Industrial Valenciana, SA, (SEPIVA) i Institut Valencià de l'Exportació, SAU, (IVEX) i la seu filial, entitats la supressió i extinció de les quals es va preveure en eixes mateixes disposicions.  
El Decret 4/2013, de 4 de gener, del Consell, va aprovar el Reglament d'Organització i Funcionament de l'Institut Valencià de Competitivitat Empresarial (IVACE), l'article 9 del qual establix que l'entitat s'organitza en direccions adjuntes dependents del director general, la titularitat de les qual l'exercixen els/les directors/es generals de la Conselleria d'Economia, Indústria, Turisme i Ocupació amb competències en matèria d'energia i internacionalització, i que la seua gestió s'integrarà per les unitats administratives que aprove el Consell de Direcció.  
  
Una vegada culminat el procés d'extinció i supressió de les entitats la integració de les quals s'havia previst, resulta oportú que, mentre el Consell de Direcció d'IVACE no aprove l'organigrama integral de l'entitat i es produïsca la seua implementació efectiva, el president de l'IVACE delegue una sèrie de competències sobre les funcions que se li atribuïxen a fi d'aconseguir una major eficàcia i agilitat en les tasques de gestió, en la direcció adjunta d'internacionalització que per la seua condició d'òrgan directiu de la conselleria exercix les competències en matèria d'internacionalització, considerant que l'extinta IVEX manté la seua estructura fins que no es materialitze el nou organigrama.  
  
De conformitat amb el que preveu l'article 63 de la Llei 5/1983, de 30 de desembre, del Consell, i els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en exercici de les competències conferides per l'article 8 del Reglament de l'IVACE, resolc:  
  
  
Primer  
Delegar en la direcció adjunta de l'IVACE que per la seua condició d'òrgan directiu de la conselleria exercix les competències en matèria d'internacionalització i quant a l'àmbit material de la internacionalització les facultats que com a òrgan de contractació es conferixen a la presidència de l'Entitat en l'article 4.2.d del Reglament de l'IVACE, exclusivament quant al mencionat àmbit material de competències i fins una quantia de 60.000,00 euros (IVA exclòs).  
  
Segon  
Esta delegació de competències s'entén amb caràcter transitori, i produirà efectes fins a l'aprovació d'organigrama de l'IVACE i de les unitats administratives en què quedarà integrada l'entitat, així com de la materialització de l'organigrama, tot això sense perjuí que, en qualsevol moment, l'òrgan delegatori puga revocar-la o avocar el coneixement i resolució de qualsevol assumpte o expedient dels compresos en esta.  
  
  
Tercer  
Les resolucions o actes administratius que s'adopten en virtut d'esta delegació indicaran esta circumstància i s'entendran dictades per l'òrgan delegatori.  
Excepte autorització expressa d'una llei, no podran delegar-se les competències que s'exercisquen en virtut d'esta delegació.  
  
Quart  
Esta resolució produirà efectes des del mateix dia de la seua data.  
  
  
València, 5 de desembre de 2013.- El president: Máximo Buch Torralva.